CELEX: 32015R1154
Language: hr
Date: 2015-07-14 00:00:00
Title: Provedbena uredba Komisije (EU) 2015/1154 оd 14. srpnja 2015. o produljenju odobrenja aktivne tvari sulfosulfuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

15.7.2015   
            
            
               HR
            
            
               Službeni list Europske unije
            
            
               L 187/18
            
         PROVEDBENA UREDBA KOMISIJE (EU) 2015/1154
   оd 14. srpnja 2015.
   o produljenju odobrenja aktivne tvari sulfosulfuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:
   
               (1)
            
            
               Odobrenje aktivne tvari sulfosulfuron, kako je određeno u dijelu A Priloga Provedbenoj uredbi Komisije (EU) br. 540/2011 (2), istječe 31. prosinca 2015.
            
         
               (2)
            
            
               Zahtjev za produljenje uvrštenja aktivne tvari sulfosulfuron u Prilog I. Direktivi Vijeća 91/414/EEZ (3) podnesen je u skladu s člankom 4. Uredbe Komisije (EU) br. 1141/2010 (4) u roku predviđenom tim člankom.
            
         
               (3)
            
            
               Podnositelj zahtjeva dostavio je dodatnu dokumentaciju u skladu s člankom 9. Uredbe (EU) br. 1141/2010 zajedno s objašnjenjem u pogledu važnosti svake nove dostavljene studije. Država članica izvjestiteljica smatrala je zahtjev potpunim.
            
         
               (4)
            
            
               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga Europskoj agenciji za sigurnost hrane (dalje u tekstu „Agencija”) i Komisiji 31. svibnja 2013.
            
         
               (5)
            
            
               Agencija je izvješće o ocjeni produljenja dostavila na primjedbe podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.
            
         
               (6)
            
            
               Dana 3. srpnja 2014. Agencija je obavijestila Komisiju o svojem zaključku o tome može li se očekivati da aktivna tvar sulfosulfuron ispuni mjerila za odobravanje iz članka 4. Uredbe (EZ) br. 1107/2009. Komisija je 12. prosinca 2014. Stalnom odboru za bilje, životinje, hranu i hranu za životinje predstavila nacrt izvještaja o procjeni za aktivnu tvar sulfosulfuron.
            
         
               (7)
            
            
               U odnosu na jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar, utvrđeno je da su mjerila za odobravanje predviđena člankom 4. ispunjena. Stoga se ta mjerila za odobravanje smatraju ispunjenima.
            
         
               (8)
            
            
               Procjena rizika za obnovu odobrenja aktivne tvari sulfosulfuron temelji se na ograničenom broju reprezentativnih uporaba, koje međutim ne ograničavaju uporabe za koje mogu biti odobrena sredstva za zaštitu bilja koja sadržavaju aktivnu tvar sulfosulfuron. Stoga je primjereno da se ne održava ograničenje uporabe kao herbicida.
            
         
               (9)
            
            
               Stoga je primjereno produljiti odobrenje aktivne tvari sulfosulfuron.
            
         
               (10)
            
            
               U skladu s člankom 20. stavkom 3. Uredbe (EZ) br. 1107/2009 u vezi s člankom 13. stavkom 4. te Uredbe, trebalo bi na odgovarajući način izmijeniti Prilog Provedbenoj uredbi (EU) br. 540/2011.
            
         
               (11)
            
            
               Ova bi se Uredba trebala primjenjivati od sljedećeg dana nakon dana isteka odobrenja aktivne tvari sulfosulfuron kako je navedeno u uvodnoj izjavi 1.
            
         
               (12)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari sulfosulfuron, kako je navedeno u Prilogu I., produljuje se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Ona se primjenjuje od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  Sulfosulfuron
                  CAS br.: 141776-32-1
                  CIPAC br.: 601
               
               
                  l-(4,6-dimetoksipirimidin-2-il)-3-(2-etilsulfonil-imidazo[1,2-a]piridin-3-il-sulfonil)urea
               
               
                  ≥ 980 g/kg
                  Sljedeće relevantne nečistoće ne smiju prijeći određeni prag u tehničkom materijalu:
                  Fenol: < 2 g/kg
               
               
                  1. siječnja 2016.
               
               
                  31. prosinca 2030.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za aktivnu tvar sulfosulfuron, a posebice njegovi dodatci I. i II.
                  U toj cjelokupnoj ocjeni države članice moraju obratiti posebnu pozornost na:
                  
                              —
                           
                           
                              zaštitu podzemnih voda ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima;
                           
                        
                              —
                           
                           
                              rizik za druge makroorganizme u tlu koji ne pripadaju ciljanoj skupini, osim gujavica, kopnenog bilja koje ne pripada ciljanoj skupini i vodenih organizama.
                           
                        
            
         (1)  Dodatni podatci o identifikaciji i specifikaciji aktivne tvari dostupni su u izvještaju o procjeni.
   
   
      PRILOG II.
      Prilog Provedbenoj uredbi (EU) br. 540/2011 mijenja se kako slijedi:
      
                  1.
               
               
                  U dijelu A briše se unos br. 32 za aktivnu tvar sulfosulfuron.
               
            
                  2.
               
               
                  U dijelu B dodaje se sljedeći unos 89:
                  
                               
                           
                           
                              Uobičajeni naziv, identifikacijski brojevi
                           
                           
                              Kemijski naziv prema IUPAC-u
                           
                           
                              Čistoća (1)
                              
                           
                           
                              Datum odobrenja
                           
                           
                              Prestanak odobrenja
                           
                           
                              Posebne odredbe
                           
                        
                              „89
                           
                           
                              Sulfosulfuron
                              CAS br.: 141776-32-1
                              CIPAC br.: 601
                           
                           
                              l-(4,6-dimetoksipirimidin-2-il)-3-(2-etilsulfonil-imidazo[1,2-a]piridin-3-il-sulfonil)urea
                           
                           
                              ≥ 980 g/kg
                              Sljedeće relevantne nečistoće ne smiju prijeći određeni prag u tehničkom materijalu:
                              Fenol: < 2 g/kg
                           
                           
                              1. siječnja 2016.
                           
                           
                              31. prosinca 2030.
                           
                           
                              Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za aktivnu tvar sulfosulfuron, a posebice njegovi dodatci I. i II.
                              U toj cjelokupnoj ocjeni države članice moraju obratiti posebnu pozornost na:
                              
                                          —
                                       
                                       
                                          zaštitu podzemnih voda ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima,
                                       
                                    
                                          —
                                       
                                       
                                          rizik za druge makroorganizme u tlu koji ne pripadaju ciljanoj skupini, osim gujavica, kopnenog bilja koje ne pripada ciljanoj skupini i vodenih organizama.”
                                       
                                    
                        
            
         (1)  Dodatni podatci o identifikaciji i specifikaciji aktivne tvari dostupni su u izvještaju o procjeni.